armvectores/hy_wikipedia_2023 huggingface dataset:
Լևոն Մարտիրոսյան

Լևոն Յուրիկի Մարտիրոսյան (փետրվարի 19, 1976(1976-02-19), Երևան, Հայկական ԽՍՀ, ԽՍՀՄ), հայ քաղաքական գործիչ, Կանադայում Հայաստանի Հանրապետության արտակարգ և լիազոր նախկին դեսպան։ «Լուսավոր Հայաստան» կուսակցության պատգամավորի թեկնածու։ 
Հումորիստ Գարիկ Մարտիրոսյանի եղբայրն է։


== Կրթություն ==
1997 թվականին ավարտել է Երևանի պետական համալսարանի իրավաբանական ֆակուլտետը` իրավագետի որակավորմամբ։
2002 թվականին ավարտել է Մեծ Բրիտանիայի Էսեքսի համալսարանի իրավաբանական ֆակուլտետը՝ միջազգային իրավունքի մագիստրոսի որակավորմամբ։
Դասընթացներ` Ջոն Սմիթի անվան կրթական ծրագիր երիտասարդ հասարակական-քաղաքական գործիչների համար (2000 թ., Մեծ Բրիտանիա), «21-րդ դարի առաջնորդներ» բարձրագույն գործադիր դասընթաց (2003 թ., Հարվարդի համալսարանի Ջոն Քենեդու անվան կառավարման դպրոց, ԱՄՆ), Ֆրանսիայի արտաքին գործերի նախարարության «Ապագայի անհատականություն» քաղաքական ծրագիր (2008 թ., Ֆրանսիա)։


== Աշխատանքային գործունեություն ==
1997-1999 թթ. - ծառայել է ՀՀ զինված ուժերում։
2003-2007 թթ. զբաղվել է իրավաբանական մասնավոր գործունեությամբ։
2007 թ. հուլիսից 2008 թ. ապրիլ - ՀՀ վարչապետի օգնական։
2008 թ. ապրիլին նշանակվել է ՀՀ Նախագահի օգնական։
2012 թ. մայիսի 31-ին ՀՀ Նախագահի կարգադրությամբ ազատվել է ՀՀ Նախագահի oգնականի պաշտոնից։
2017 թվականին ՀՀ նախագահի հրամանագրով նշանակվել է Կանադայում Հայաստանի Հանրապետության արտակարգ և լիազոր դեսպան (նստավայրը` Օտտավա)։


== Հասարակական գործունեություն ==
2001 թ. հիմնադրել է «Երիտասարդ Դեմոկրատների Միություն» հասարակական կազմակերպությունը։
2003 թ. հիմնադրել է «Բրիտանական Շրջանավարտների Ասոցիացիա» հասարակական կազմակերպությունը։
2008 թ. ԱՄՆ պետական դեպարտամենտի հրավերով մասնակցել է ԱՄՆ նախագահի ընտրություններին որպես միջազգային դիտորդ։


== Քաղաքական գործունեություն ==
2007 թ. համահիմնադրել է Միացյալ ազատական ազգային կուսակցությունը (ՄԻԱԿ) և ընտրվել ՄԻԱԿ-ի գլխավոր քարտուղար։
2007 թ. մայիսի 12-ի ՀՀ Ազգային ժողովի ընտրություններին գլխավորել է ՄԻԱԿ համամասնական ընտրացուցակը։
2007 թ. դեկտեմբերին ազատվել է ՄԻԱԿ-ի գլխավոր քարտուղարի պաշտոնից՝ իր դիմումի համաձայն, մնալով ՄԻԱԿ խորհրդի և քարտուղարության անդամ է։
2012 թ. մայիսի 6-ին ընտրվել է ՀՀ Ազգային ժողովի 5-րդ գումարման պատգամավոր ՀՀԿ համամասնական ընտրացուցակով։ ՀՀ ԱԺ Պետական-իրավական հարցերի մշտական հանձնաժողովի անդամ։
2017 թ․-ից այլևս պատգամավոր չէ, հեռացել է քաղաքականությունից։Ամուսնացած է, ունի երկու զավակ։


== Լևոն Մարտիրոսյանն արցախյան հիմնախնդրում ==
Լևոն Մարտիրոսյանը 2015 թվականի նոյեմբերի 12-ին իր ելույթով կասկածի տակ է դրել Արցախի տարածքային ամբողջականությունը՝ խոսելով ԼՂՀ զինված ուժերի վերահսկողության տակ գտնվող որոշ տարածքներ Ադրբեջանին հանձնելու մասին։ Նա մասնավորապես ասել է, «Չեմ ժխտում, որ ԼՂՀ ազատագրված որոշ տարածքներ կհանձնվեն Ադրբեջանին»։


== Ծանոթագրություններ ==
Իրշենբերգ

Իրշենբերգ (գերմ.՝  Irschenberg), կոմունա Գերմանիայում, Բավարիա երկրամասում։ Տարածքը կազմում է 53, 94 կմ² է։ Կենտրոնի բարձրությունը 731 մ է։ Բնակչությունը հասնում է 3073 մարդու, 2010 թվականի մարդահամարի տվյալների համաձայն։ Հեռախոսային կոդն Է 08062, 08025, 08064, 08020, իսկ փոստային ինդեքսը 83737։ Պաշտոնական հեռախոսահամարն է՝ 09 1 82 123։


== Ծանոթագրություններ ==


== Արտաքին հղումներ ==
Պաշտոնական կայք
(9628) Սենդայիոցունա

(9628) Սենդայիոցունա (անգլ.՝ Sendaiotsuna), աստերոիդ աստերոիդների հիմնական գոտում։ Հայտնաբերվել է 1993 թվականի հուլիսի 16-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,609199 ա. մ., առավելագույնը մոտենում է 2,0787 ա. մ. հեռավորության վրա և հեռանում 3,1397 ա. մ.։ Արեգակի շուրջ մեկ ամբողջական պտույտ է կատարում 1539,43 երկրային օրվա ընթացքում, իր ուղեծրով շարժվելով միջինում 0,233853 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9628) Սենդայիոցունա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգոր Խամսեցի

Գրիգոր Դ Խամսեցի (18-րդ դար), հայ հոգևորական գործիչ, Էջմիածնի նվիրակ, Պոլսի Հայոց պատրիարք (1801-1802)։ Հաջորդել է գահընկեց եղած Հովհաննես Բաբերդցուն, իսկ մեկ տարի անց, Օսմանյան սուլթան Մահմուդ Բ-ի հրամանով պաշտոնանկ է եղել։


== Գործունեությունը ==
1770-ական թվականներին վարդապետ Գրիգոր Խամսեցին աշխատել է Սիմեոն Երևանցու ժամանակ բացված Ժառանգավորաց վարժարանում, որպես վարդապետ-ուսուցիչ։ Նրան է աշակերտել նշանավոր հոգևորական գործիչ, հետագայում Ամենայն Հայոց կաթողիկոս Ներսես Աշտարակեցին։ 1800 թվականին Գրիգոր Խամսեցին Դավիթ-Դանիելյան վեճի ժամանակ սատարում է Դանիել Ա Սուրմառեցի կաթողիկոսին, որի համար հակառակորդ և կաթողիկոսական գահը գրաված Դավիթ Ե Էնեգեթցին նրան անվանում է՝ «փչնալի» (պճնված)։
Գրիգոր Խամսեցու գործունեության մասին այլ տեղեկություններ չկան։ Նույնիսկ մահվան թվականն ու վայրն է անհայտ։ Համարվում է, որ մահացել է Թիֆլիսում։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 632
«Ազգապատում», Մաղաքիա Օրմանյան, 3306, 3322
«Ներսես Ե Աշտարակեցի», Ա. Հատիսյան, «Էջմիածին» ամսագիր, 1970 սեպտեմբեր, էջ 23
Կորած տրիլիոնի գործ

Կորած տրիլիոնի գործ (թուրքերեն՝ Kayıp Trilyon Davası), ֆինանսական սկանդալ Թուրքիայում՝ 1998 թվականին։ Պատճառն այն էր, որ Բարօրության կուսակցությունը (թուրքերեն՝ Refah Partisi) հրաժարվում էր վերադարձնել Թուրքիայի գանձապետարանից ավելի վաղ ստացված մոտ տրիլիոն լիր (մոտ 3,5 մլն դոլար) դրամաշնորհները։ Վճարումներից խուսափելու համար կուսակցությունը կեղծել է ֆինանսական փաստաթղթերը, ինչի արդյունքում կուսակցության առաջնորդ և երկրի նախկին վարչապետ Նեջմեթթին Էրբաքանը և նրա 68 գործընկերները դատապարտվել են ազատազրկման։ Էրբաքանի խափանման միջոցն ավելի ուշ փոխվեց տնային կալանքի, սակայն արդեն մի քանի ամիս անց Էրբաքանը ներում ստացավ Թուրքիայի նախագահի հրամանագրով։


== Սկանդալ ==
Էրբաքանի հիմնադրած Բարօրության իսլամական կուսակցությունը Թուրքիայի գանձապետարանից դրամաշնորհներ է ստացել գոյություն ունեցող օրենքներին համապատասխան։ 1998 թվականին Թուրքիայի Սահմանադրական դատարանն արգելել էր կուսակցության գործունեությունը՝ նրան մեղադրելով պետության սեկուլյար համակարգը տապալելու փորձի և այն իսլամական ֆունդամենտալիզմի փոխարինելու մեջ։ Էրբաքանին արգելվել է քաղաքական գործունեությամբ զբաղվել հինգ տարի շարունակ։ Սահմանադրական դատարանի որոշումներին աջակցել է նաև Մարդու իրավունքների եվրոպական դատարանը։
Գանձապետարանը պահանջել է վերադարձնել ավելի վաղ տրամադրված ֆինանսական օգնությունը մոտ մեկ տրիլիոն լիր ընդհանուր գումարով։ Կուսակցական պաշտոնյաները հայտարարել են, որ գումարը ծախսվել է կուսակցության կարիքների համար, սակայն հաջորդած ֆինանսական ստուգումը պարզել է, որ միջոցները փոխարկվել են 10 միլիոն դոյչմարկերի եւ դրվել են «Yapı ve Kredi Bankası» բանկի հաշվին։ 1997 թվականի սկզբին գումարը հանվել է հաշվից։
1999 թվականի սկզբին Էրբաքանին և կուսակցության 78 անդամներին մեղադրել էին ֆինանսական փաստաթղթերը կեղծելու միջոցով միջոցները թաքցնելու մեջ։ Գործը ստացել է «կորած տրիլիոնի գործերը» անվանումը։
2002 թվականի մարտին Էրբաքանը դատապարտվել էր 2 տարի 4 ամիս ազատազրկման։ Եվս 68 կուսակցական պաշտոնյաներ ժամկետներ են ստացել մինչև մեկ տարի և երկու ամիս։ Բանտից խուսափած ֆիգուրանտներից մեկը դարձել է Աբդուլա Գյուլը՝ Բարօրության կուսակցության նախկին փոխնախագահը, որը դատավճռի հրապարակման պահին խորհրդարանի անդամ էր նոր իսլամիստական կուսակցության կազմում և անձեռնմխելիություն ուներ։
Էրբաքանը մի քանի անգամ խուսափել էր պատժից՝ հիմնվելով առողջական վատ վիճակի վրա, և արդյունքում հասել Է դատավճռի մեղմացմանը մինչև տնային կալանքի տակ 11-ամսյա գտնվելը։  2008 թվականին Բալըքեսիրի իր ամառային տանը պատիժը կրելուց հետո Էրբաքանը ներման խնդրագիր է ներկայացրել։ Աբդուլա Գյուլը, որն այդ ժամանակ Թուրքիայի նախագահն էր, հրամանագիր է ստորագրել Էրբաքանին ներում շնորհելու մասին՝ վերջինիս վատ առողջության հիման վրա (Էրբաքանը մահացել է 2011 թվականին 84 տարեկանում)։  Գյուլը կրկին դատարան է հրավիրվել միայն 2014 թվականին՝ իր նախագահական ժամկետի ավարտից հետո, որտեղ ցուցմունք է տվել։ 2014 թվականի դեկտեմբերին Անկարայի գլխավոր դատախազը հրաժարվել էր մեղադրանքներից անհրաժեշտ ապացույցների բացակայության պատճառով։


== Ծանոթագրություններ ==
Մալայա Դուբրովկա (գյուղ, Սմոլենսկի շրջան)

Մալայա Դուբրովկա (ռուս.՝ Малая Дубровка), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավտոմատ կառավարման համակարգի ճշգրտություն

Ավտոմատ կառավարման համակարգի ճշգրտություն, ավտոմատ կառավարման համակարգերի (ԱԿՀ) կարևոր բնութագիր, որոշում է իրական կառավարվող պրոցեսի (ԿՊ) մոտեցման աստիճանը պահանջված պրոցեսին։
ԿՊ-ի շեղումը պահանջվածից պայմանավորված է կառավարման օբյեկտի և ԱԿՀ-ի դինամիկական հատկություններով, ԱԿՀ-ի մեջ մտնող չավփչ և գործադիր սարքերի սխալանքներով, որոշ տարրերի ներքին աղմուկներով և արտաքին խանգարումներով։ Այդ շեղումն առաջանում է սիստեմատիկ և պատահական սխալանքներից։
Սիստեմատիկ սխալանքը ԿՊ-ի պատահական շեղման մաթեմատիկական, սպասումն է։


== Պատահական սխալանք ==
Պատահական սխալանքը սովորաբար բնութագրվում է դիսպերսիայով կամ միջին քառակուսային շեղմամբ (միաչափ ԿՊ-ի դեպքում) և կամ կոռելյացիոն մատրիցով (բազմաչափ ԿՊ-ի դեպքում)։
Սիստեմատիկ և պատահական սխալանքների միջև եղած առնչությունը որոշվում է համակարգի թողունակության շերտով (մուտքի ազդանշանի տատանումների այն հաճախականությունների տիրույթով, որոնց արձագանքում է համակարգը)։ Թողունակության շերտի ընդլայնումով համակարգը դառնում է պակաս իներցիոն, և սիստեմատիկ սխալանքը փոքրանում է, սակայն մեծանում է պատահական սխալանքի դիսպերսիան։ Ճշգրտությունը սերտորեն կապված է ԱԿՀ-ի մեկ այլ կարևոր բնութագրի՝ զգայունության հետ։


== Տես նաև ==
Ավտոմատ կառավարման համակարգ
Ավտոմատ կառավարման համակարգի կայունություն
Ավտոմատ կառավարման համակարգի ազդեցություն
Զգայունություն ավտոմատ կառավարման տեսության մեջ
Մ.թ.ա. 108


== Դեպքեր ==


== Ծնունդներ ==


== Մահեր ==
Սեստրա (հուշահամալիր)

«Սեստրա» հուշահամալիր (ռուս.՝ Мемориал «Сестра»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզում, Սեստրայի գետաբերանում, Սեստրորեցկ քաղաքից ոչ հեռու (Ծովափնյա խճուղու 38-րդ կիլոմետր)։
Հուշահամալիրը Ռուսաստանի դաշնային նշանակության պատմության հուշարձան է (գրանցման համար` 781510209050006) համաձայն Ռուսաստանի Դաշնության կառավարության 2001 թվականի հուլիսի 10-ի թիվ 527 որոշման։


== Պատմություն ==
Հուշահամալիրը կառուցվել է 1966 թվականին։ Ճարտարապետներն են Մ. Ե. Կոլոսովսկին, Լ. Մ. Բեռլիներբլաուն, նկարիչը՝ Գ. Ա. Պեյսիսը։
Երբ 1969 թվականին Լենինգրադի շուրջը սկսվեց ստեղծվել «Փառքի կանաչ գոտի» համալիրը, Սեստրորեցկում նրա մեջ ընդգրկվեցին արդեն գոյություն ունեցող երկու հուշարձանները՝ «Սեստրան» և «Սպիտակ կղզին» (այնտեղ, որտեղ թեժ մարտեր են ընթացել Ծովափնյա խճուղու 38-րդ և 39-րդ կիլոմետրում), ինչպես նաև կեչիների ծառուղին, որը ճշգրիտ անցնում էր պաշտպանության գծով։


== Նկարագրություն ==
«Սեստրա» հուշահամալիրը կառուցվել է ոչ մեծ բնական բարձունքի վրա, ինչի շնորհիվ երևում է հեռվից։ Անմիջապես խճուղուց դեպի պատվանդան բետոնե սալիկներով ուղյակ է շարված։ Հուշարձանը ստելա է, որը պատկերում է ձեռքը վեր տնկած խորհրդային զինվորի և Խորհրդային Միության խորհրդանշանը` մուրճն ու մանգաղը։ Այնուհետև քարե հորինվածքն ասես ծածանվում է ժապավենի նման, որի վրա գրված է. «Անմահ է սխրանքը ձեր, Լենինգրադի պաշտպանության հերոսներ, 1941-1944»։ Ձախից տեղադրված է երեք դրոշաձող։ Հորինվածքն ավարտում են ասես ցիրուցան արված բետոնե կողճապատնեշները, որոնք խորհրդանշում են ավիացիոն ռումբերը։


== Պատկերասրահ ==

		


== Ծանոթագրություններ ==


== Գրականություն ==
Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.
Արեշյան

Արեշյան, հայկական ազգանուն։


== Ազգանունը կրողներ ==
Գրիգոր Հակոբի Արեշյան (1881-1957), հայ բժիշկ, մանկաբարձ-գինեկոլոգ
Լևոն Հակոբի Արեշյան (1887-1965), հայ բժիշկ
Սալոմե Գրիգորի Արեշյան (1913-1966), հայ գրականագետ
Ռուբինա Արեշյան (1881-1971) Հայաստանի առաջին հանրապետության վարչապետ Հմայակ Օհանջանյանի երկրորդ կինը։


== Ծանոթագրություններ ==
Մարտինյանո

Մարտինյանո  (իտալերեն՝ Martignano), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 1770 մարդ 2008 թվականի մարդահամարի տվյալների, բնակչության խտությունը կազմում է 295 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 73020, հեռախոսային կոդ՝ 0832.


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0832 801254
Էլեկտրոնային փոստ՝ segreteria@comune.martignano.le.it
Պաշտոնական կայք՝ http://www.comune.martignano.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջոն Սինգլտոն Կոպլի

Ջոն Սինգլտոն Կոպլի (անգլ.՝ John Singleton Copley, հուլիսի 3, 1738(1738-07-03)[…], Բոստոն, Մասաչուսեթսյան ծոցի գավառ, Տասներեք գաղութներ, Մեծ Բրիտանիայի թագավորություն - սեպտեմբերի 9, 1815(1815-09-09)[…], Լոնդոն, Միացյալ Թագավորություն), 18-րդ դարի ամերիկացի և անգլիացի նկարիչ։


== Կենսագրություն ==
Ծնվել է Բոստոնում։ Նրա խորթ հայրը նկարիչ էր, և հետագայում օգնել է նրան խորհուրդներով։ Սակայն իր հիմնական նկարչական տաղանդը Կոպլին հղկել է ինքնուրույն, կրկնօրինակելով Ջոշուա Ռեյնոլդսի,  Գոդֆրուա Կնելլերի  և այլ վարպետների ստեղծագործությունների փորագրությունները։
1766 թվականին Կոպլին Լոնդոն ցուցադրության է ուղարկում  «Հենրի Պելեմ (Տղան սկյուռի հետ)» նկարը և բարձր գնահատականներ է ստանում, այդ թվում Ջ. Ռեյնոլդսի կողմից։
1774 թվականին ԱՄՆ-ի անկախության պատերազմի նախօրյակին, հաշվի առնելով անհանգիստ քաղաքական իրավիճակը Կոպլին լքում է Ամերիկան և որոշ ժամանակ անց ընտանիքի հետ հաստատվում է Լոնդոնում։
Լոնդոնում Կոպլին մտերմանում է գեղանկարիչ Բենջամին Ուեստի հետ։ Վեստի ազդեցությամբ Կոպլին անցում է կատարում պատմական ոճին։
1799 թվականին Կոպլին դառնում է  նկարիչների Արքայական ակադեմիայի անդամ։ Կյանքի վերջին տարիներին նրա առողջությունը վատթարանում է, այնուամենայնիվ նա շարունակում է աշխատել մինչև կյանքի վերջին ամիսները։ Մահացել է  Լոնդոնում 1815 թվականի սեպտեմբերի 9-ին։


== Արվեստ ==
Կոպլիի  կտավները  ստեղծված են դասական ձևով, ռոկոկոյի տարրերով։ Նրա ստեղծագործությունները, ինչպիսիք են «Տղան սկյուռի հետ» (նրա եղբոր՝ Հենրի Պելեմայի դիմանկարը, 1765 թվական), Պ. Ռեվիրի դիմանկարը (1768 թվական), Ն. Խերդայի դիմանկարը (1765-1766-ական թվականներ), այժմ գտնվում են (Բոստոնի գեղարվեստի թանգարանում),  վկայում են, որ Կոպլին ամերիկացի լավագույն պատկերանկարիչներից մեկն էր։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Биография Копли на Российском общеобразовательном портале Archived 2007-11-06 at the Wayback Machine.
Adelocera punctata

Adelocera punctata - Adelocera ենթաընտանիքի բզեզների տեսակ։


== Նկարագիր ==
14-18 մմ երկարությամբ բզեզներ ունեն սև գունավորում։ Մարմնի վրա առանձնանում են արծաթափայլ բծեր։
Մեջքի մասում հարթ է, իսկ հետևի մասում լայն։


== Ծանոթագրություններ ==
Կասկածյալը (ֆիլմ, 2013)

«Կասկածյալը» (կորեերեն՝ 용의자, նռ. Yonguija, անգլ.՝ The Suspect), ռեժիսոր Վոն Սին Յոնի 2013 թվականի հարավկորեական մարտաֆիլմ։ Հյուսիսկորեական լրտեսը, իր երկրի կողմից լքված վիճակում հայտնվելով, բնակություն է հաստատել Հարավային Կորեայում։ Շուտով նա դառնում է խոշոր կորպորացիայի գլխավոր տնօրենի սպանության գործով գլխավոր կասկածյալ։ Այժմ կասկածյալին պետք է հասնել ճշմարտության։


== Սյուժե ==
Չի Դոն Չհոլը ժամանակին եղել է Հյուսիսային Կորեայում հատուկ նշանակության զորքերի գործակալներից մեկը, սակայն քաղաքական համակարգի փոփոխությունից հետո լքվել է իր կառավարության կողմից, քանի դեռ գտնվում էր առաջադրանքի մեջ։ Փնտրում է իր կնոջն ու դստերը, ովքեր վաճառվել են որպես ստրուկներ Չինաստանում, անցնում է փախուստի, որպեսզի գտնի իրենց դիակները։ Երբ նա իմանում է, որ նախկին գործընկերը կանգնած էր իրենց մահերի հետևում, Դոն Չհոլը սկսում է վենդետա և իր ընտանիքի մարդասպանին հետապնդելու մեջ դասալքում է Հարավ։ Այժմ, ապրելով գաղտնի, նա օրվա ընթացքում փոխհատուցում է փնտրում, իսկ գիշերը աշխատում Է տնօրենների խորհրդի նախագահ Փակի անձնական վարորդ։ Մի գիշեր Փակին հարձակվում և սպանում է վարձու մարդասպանը, բայց նախագահը հասցնում է Դոն Չհոլին հատուկ մի քանի միավոր փոխանցել։ Հարավկորեական հետախուզությունը, որի ներկայացուցիչը Դոն Չհոլն է մեղադրում է սպանության մեջ, դուրս է գալիս նախկին լրտեսի որսի, որը շրջապատված է բոլոր կողմերից։ Մարդու որսը գլխավորում է գնդապետ և շարային սերժանտ՝ Մին Սե Հուն,  որի հետ Դոն Չհոլը ունի ընդհանուր անցյալ, և Կիմ Սոկ Հոն՝ NIS-ի տնօրենը։ Հանդուգն վավերագրող-ռեժիսորի օգնությամբ Դոն Չհոլը փախուստի է դիմում՝ փորձելով վերականգնել գերգաղտնի նյութերը, որոնց գտնելու ուղարկել է նրա մահամերձ շեֆը։


== Արտադրություն ==


=== Քասթինգ ===
Ի սկզբանե գլխավոր դերը պետք է խաղար Յուն Գե Սանը, Բայց նա լքեց նախագիծն այն բանից հետո, երբ այն լքեց Չոի Մին Սիկը։
Արդյունքում գլխավոր դերը բաժին հասավ Կոն Յուին։ Որպեսզի դերի համար հասնի ճիշտ կեցվածքի, դերասանն անցավ եռամսյա հատուկ դիետայի։


=== Նկարահանումներ ===
Նկարահանումները տևել են 9 ամիս։ Սկսել են 2012 թվականի սեպտեմբերի 2-ից և ավարտվել է 2013 թվականի հունիսի 2-ին։ 2013 թվականի ապրիլին նկարահանումները տեղի էին ունենում Պուերտո Ռիկոյում.


== Սաունդթրեքներ ==


== Պարգևներ ==


== Ծանոթագրություններ ==
Սան Պաու հիվանդանոց (Բարսելոնա)

Սան Պաու (կատ.՝ Hospital de la Santa Creu i Sant Pau), հիվանդանոցային համալիր Բարսելոնայում։ Կառուցվել է մոդեռն ճարտարապետ Լյուիս Դոմենեկ ի Մոնտաների նախագծով։ Կատալոնյան երաժշտության պալատի հետ ՅՈՒՆԵՍԿՕ-ի համաշխարհային ժառանգության ցանկում է ընդգրկվել։
Չնայած ներկայիս շինությունը թվագրվում է 20-րդ դարին, հիվանդանոցը հիմնադրվել է դեռևս 1401 թվականին միջնադարյան բարսելոնյան վեց բուժարանների միավորման արդյունքում։ 1991 թվականին Կատալոնիայի կառավարության կողմից պարգևատրվել է Սուրբ Գևորգի խաչով։ Հիվանդանոցը գործել է մինչև 2009 թվականը, ինչից հետո վերածվել է ՄԱԿ-ին կից մշակութային կենտրոնի ու թանգարանի։


== Կառուցման պատմություն ==
Հիվանդանոցային համալիրը կառուցվել է 1901-1930 թվականներին Բարսելոնայի Էլ Գինարդո (El Guinardó) շրջանում և բացվել Իսպանիայի թագավոր Ալֆոնսո XIII-ի ներկայությամբ։ Սան Պաու հիվանդանոցային համալիրի կառուցման ծախսերը կտակել էր ֆինանսիստ Պաու Գիլը (Paú Gil): Նրա կամքով հիվանդանոցը պետք է կոչվեր իր անունով և համապատասխաներ ժամանակի ճարտարապետական ու տեխնոլոգիական լավագույն պահանջներին։ Համարվում է, որ Լուիս Դոմենեկ-ի-Մոնտաների մոդեռն ոճով նախագիծը առաջ էր անցել իր ժամանակից։ Ճարտարապետը հիվանդանոցը բաժանել էր բաժանմունքների, որոնք իրար էին կապված ստորգետնյա միջանցքներով։ 2003 թվականին հին մասնաշենքերից հյուսիս կառուցվել են նորերը։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Բարսելոնա. մոդեռն ոճով հիվանդանոցը
Տարդ

Տարդ, գյուղ Հունգարիայի Հանրապետության Բորսոդ-Աբաույ-Զեմպլեն երկրամասում։ Ըստ 2004 թվականի մարդահամարի՝ գյուղի բնակչությունը կազմում է 1,408 մարդ, իսկ բնակչության միջին խտությունը 34.77 մարդ/կմ2։


== Արտաքին հղումներ ==
Պաշտոնական կայք Archived 2015-03-23 at the Wayback Machine.
Փողոցների քարտեզ
Ադաշևո (գյուղ, Բոլշեբոլդինսկի շրջան)

Ադաշևո (ռուս.՝ Адашево), գյուղ Ռուսաստանի Նիժնի Նովգորոդի մարզի Բոլշեբոլդինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավիթ Օսպինա

Դավիթ Օսպինա Ռամիրես (իսպ.՝ David Ospina Ramírez, օգոստոսի 31, 1988(1988-08-31)[…], Մեդելյին, Կոլումբիա), կոլումբիացի ֆուտբոլիստ, Լոնդոնի «Արսենալի» և Կոլումբիայի ազգային հավաքականի դարպասապահ։


== Ակումբային կարիերա ==


=== Ատլետիկո Նացիոնալ ===
Դավիդը սկսեց իր պրոֆեսիոնալ կարիերան առաջին և շատ ուժեղ ակումբում Կոլումբիա, 17 տարեկանում։ 19 տարեկանում Օսպինան պարգևատրվեց Օսկարի շքանշանով, եղել են մի քանի առաջարկներ արտասահմանյան ակումբներից, որոնցից են «Ատլետիկո Մադրիդը» և «Բոկա Ջունիորիսը»։ Նա նվաճել է 2 չեմպիոնական տիտղոս մինչ իր 20 տարեկանը։


=== Նիցցա ===
Մինչ «Ատլետիկո Նացիոնալի» երրորդ մրցաշրջանը Օսպինան տեղապոխվել է ֆրանսիական «Նիցցա», անհաջող փորձից հետո անցնում է «Բոկու»։ Տրանսֆերի գումարը կազմել է 2 միլիոն եվրո։ 2012 թվականի հուլիսին լսվեցին խոսակցություններ այն մասի, որ Դավիթը կարող է տեղափոխվել թուրքական «Բեշիքթաշ»։ Այնուամենայնիվ, 2014 թվականի հուլիսի 24-ին նրա պայմանագիրը չեղյալ համարվեց։


=== Արսենալ ===
2014 թվականի հուլիսի 27-ին Օսպինան տեղափոխվեց լոնդոնի «Արսենալ», որտեղ հանդես է գալիս 13 համարով։


== Հավաքականի կարիերա ==
2010 թվականի աշխարհի առաջնության ժամանակ նա դարձավ բոլոր ժամանակների ամենաերիտասարդ երկրորդ դարպասապահը Կոլումբիայի հավաքականում, 20 տարեկանում։ 2011 թվականի Ամերիկայի գավաթի առաջնության առաջին օրում մարզման ժամանակ նա ստացավ դեմքի վնասվածք, այդ ընթացքում բաց թողեց ամբողջ առաջնությունը։ Նրան փոխարինեց Էնրիկե Մարտինեսը։ Դավիթ Օսպինան սկսեց 2014 թվականի աշխարհի առաջնությանը նախապատրաստվելը, խաղաց ընդդեմ Բոլիվիայի, Վենեսուելայի և Արգենտինայի։ Կոլումբիան համապատասխաաբար հաղթեց, խաղաց ոչ-ոքի և պարտվեց։


== Արտաքին հղումներ ==
վիճակագրությունը National Football Teams կայքում
ֆուտբոլիստի պաշտոնական էջը  Zero Zero կայքում Archived 2013-01-14 at Archive.is
ֆուտբոլիստի պաշտոնական էջը  transfermarkt.com կայքում


== Ծանոթագրություններ ==
Չիդար-Ալանի

Չիդար-Ալանի, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
17-րդ հարավային զուգահեռական

17-րդ հարավային զուգահեռականը հասարակածից 17° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 106 486 մ երկարություն։
Հասարակածից հեռավորությունը կազմում է 1880 կմ։


== Զուգահեռականով հատվող տարածքները ==
Գրինվիչի միջօրեականից սկսած դեպի արևելք`


== Տես նաև` ==
18-րդ հարավային զուգահեռական
16-րդ հարավային զուգահեռական


== Ծանոթագրություններ ==
Գեորգի Կարասլավով

Գեորգի Կարասլավով (բուլղար․՝ Георги Караславов, (հունվարի 12, 1904(1904-01-12), Պլովդիվ, Բուլղարիա - հունվարի 26, 1980(1980-01-26), Սոֆիա, Բուլղարիա) բուլղարացի գրող, դրամատուրգ, հասարակական գործիչ։ Բուլղարիայի գիտությունների ակադեմիայի ակադեմիկոս (1961) Բուլղարիայի ազգային մշակութային գործիչ (1963)։ Բուլղարիայի ազգային հերոս, սոցիալիստական աշխատանքի կրկնակի հերոս։ Դիմիտրովյան մրցանակի դափնեկիր (1950 և 1959)։


== Կենսագրություն ==
Գեորգի Կարասլավովը ծնվել է 1904 թվականին գյուղացու ընտանիքում։ Դեռևս գիմնազիայում սովորելու տարիներին աչքի է ընկել իր կոմունիստական հակումներով, 1922 թվականին դարձել է երիտասարդական կոմունիստական միության անդամ, 1924 թվականից՝ կոմունիստական կուսակցության անդամ, 1923 թվականի Սեպտեմբերյան ապստամբության մասնակից։ 1924 թվականին ավարտել է Կազանլիկի մանկավարժական ուսումնարանը։ 1924-1925 թվականներին դասավանդել է հայրենի գյուղում։ 1925 թվականին ակտիվ մասնակցություն է ցուցաբերել պարտիզանական խմբերի կազմակերպման գործում, որի համար հեռացվել է մանկավարժական աշխատանքից։
1925-1928 թվականներին գյուղատնտեսություն է ուսանել Սոֆիայի համալսարանում, սակայն ուսանողական դասադուլների պատճառով հեռացվել է համալսարանից։ Ուսումը շարունակել է Պրահայում (1929-1930), աշխատել է որպես շինարար, 1930 թվականին ուսումը ավարտել է Սոֆիայի համալսարանում։
1927-1944 թվականի սեպտեմբերի 9-ը ավելի քան 25 անգամ Կարասլավովը ձերբակալվում և բանտարկվում է։
Ինքնակամ մեկնել է ռազմաճակատ, մասնակցել Երկրորդ համաշխարհային պատերազմին։ Սեպտեմբերյան հեղաշրջումից հետո ակտիվորեն մասնակցում է երկրի սոցիալական վերաշինությանը և զբաղեցնում է պետական ու հասարակական բարձր պաշտոններ։ Եղել է Բուլղարիայի 1-ին և 7-րդ գումարման խորհրդարանի պատգամավոր։ 1950-1962 թվականներին եղել է Բուլղարիայի խորհրդարանի նախագահի տեղակալ, խորհրդարանի նախագահության անդամ։ 1947-1949 թվականներին եղել է Իվան Վազովի անվան Սոֆիայի ազգային թատրոնի տնօրեն, 1952-1958 թվականներին՝ «Септември» ամսագրի խմբագիր։ 1958-1962 թվականներին եղել է Բուլղարիայի գրողների միության անդամ, նախագահ։


== Գրական գործունեություն ==
Գրել սկսել է 1919 թվականից։ Հայտնի ստեղծագործություններն են՝

«Փողոցի տղաները», 1926
«Գյուղական պատմություններ», 1946-1950
«Սպորժիլով
«Դուրման»
«Թաթուլ»
«Հարսը»
«Հասարակ մարդիկ»


== Մրցանակներ ==
Բուլղարիայի ազգային հերոս (1974)
Սոցիալիստական աշխատանքի հերոս (կրկնակի, 1959 և 1964)
«Գեորգի Դիմիտրովի» շքանշան (եռակի, 1959, 1964, 1974)
Դիմիտրովյան մրցանակ (1950 և 1959)


== Ծանոթագրություններ ==


== Արտաքին հղումներ ==
„Снаха“ - ценности и цялостност, инфлация и разпад", Веселин Игнатов (критика), liternet.bg
Текстове на произведенията на Георги Караславов
Георги Караславов Archived 2014-02-21 at the Wayback Machine. - 110 години от рождението на писателя акад. Георги Караславов
Վիձյաս

Վիձյաս (ռուս.՝ Видзяс), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիսոլա գետի ձախ ափին 118 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019850
Կոդը ըստ հիդրոլոգիական հետազոտության (ՌԴ) — 103001985
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մացեստա

Մացեստա (ռուս.` Мацеста), միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Խոստայի շրջանում, Մացեստա գետի հովտում։  Գտնվում է շրջկենտրոն հանդիսացող Խոստա միկրոշրջանից 9 կմ արևմուտք, իսկ Սոչիի կենտրոնից 8 կմ հարավ-արևելք։ Երկաթուղային կայարան է, բալնեոլոգիական բուժավայր, ծովափնյա առողջարան և զբոսաշրջության կենտրոն։


== Պատմական ակնարկ ==
1934 թվականի հունիսի 20-ին, Համառուսական կենտրոնական գործադիր կոմիտեի որոշմամբ, Մացեստա երկաթուղային կայարանի շուրջը, որտեղ գտնվում էին մի քանի առողջարաններ, ստեղծվել է բնակավայր։ Այն քաղաք է դարձել 1951 թվականից։
Մացեստան բաժանված է չորս վարչական մասերի` Նոր Մացեստան (որը գտնվում է Սև ծովի ափի մոտ), Միջին Մացեստան (կենտրոնական մասը), Հին Մացեստան և Մացեստա հովիտը։
Հին Մացեստայում գտնվում են ծծմբաջրածնային աղբյուրներ, որտեղ 1902 թվականին կառուցվել է բալնեոթերապիայի (ջերմուկաբուժություն) առողջարան։


== Անվան ծագումը ==
Համաձայն տեղի լեգենդի, Մացեստա անունով աղջիկը հաղթել էր չար ոգուն և դարձել էր ապաքինման տեղական խորհրդանիշ։ Ըստ տարբերակներից մեկի, աբխազերենից այն թարգմանվում է «Մացբայի կիրճ» (Մացիպստա)։ Համաձայն մյուս տարբերակի, այն ադըղեերենից թարգմանաբար նշանակում է «այրող ջուր»։ Ըստ չերքեզական լեգենդի, գեղեցկուհի Մացեստան սիրահարված էր որսորդ Ավգուրին, սակայն նրան վատաբանել էր հարազատ քույրը և Մացեստան ամոթից շիկնել ու գետնի տակ էր անցել։ Շատ տարիներ անց, Ավգուրի ծոռը որսորդության ժամանակ` մրսածությունից հիվանդացել է։ Թավ անտառում նա նկատում է տաք ջրով աղբյուր, որը նման էր երկնագույն կաթի։ Նա մտնում է ջրի մեջ և ապաքինվում։ Ասում են, որ դա Մացեստան էր, ով վերադարձել էր երկիր` մարդկանց բուժելու համար։
Քանդակագործ Իրաիդա Գուսլևան, լեգենդի հիման վրա ստեղծել է քանդակ, որը տեղադրվել է ավտոճանապարհի մոտ գտնվող ժայռի մեջ։


== Տեսարժան վայրեր ==
Ծծմբաջրածնային աղբյուրների քարանձավը Հին Մացեստայում։
1936-1938 թվականներին կառուցված կամուրջը` Մացեստա գետի վրա։
Սոչիի Բնության թանգարանը Մացեստայում։
1937 թվականին կառուցված, Իոսիֆ Ստալինի անձնական ամառանոցը (ճարտարապետ` Միրոն Մերժանով)։


== Ծանոթագրություններ ==
Չոռնայա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՉոռնայաՉոռնայա (ուկրաիներեն՝ Чорна), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Չոռնայա գյուղում բնակվում էր 448 մարդ։ Բնակավայրը զբաղեցնում է 2062 կմ² տարածք։ Բնակչության խտությունը կազմում էր 217,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորի (Լացիո)

Անվան այլ կիրառումների համար տե՛ս՝ Կորի (այլ կիրառումներ)Կորի (Լացիո) (իտալերեն՝ Cori), կոմունա Իտալիայում, գտնվում է Լացիո մարզի Լատինա գավառում։ Բնակությունը կազմում է 11136 մարդ (2008 թվականին), խտությունը կազմում է 129 մարդ/կմ²։ Տարածքը կազմում է 86 կմ²։ Փոստային ինդեքս՝ 4010։ Հեռախոսսյին կոդ՝ 06։


== Ժողովրդագրություն ==


=== Մարդահամար ===


== Համայնքի վարչակազմ ==
Հեռախոս։ 06 966171
Էլ-փոստ։ info@comune.cori.lt.it
Պաշտոնական կայք։ http://www.comune.cori.lt.it/


== Քույր քաղաքներ ==
 Հունաստան Պևկի


== Պատկերասրահ ==

		
		
		
		


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
Gemeinde (italienisch)
Cori auf www.comuni-italiani.it (italienisch)
http://www.istat.it/english/ Archived 2009-12-07 at the Wayback Machine.
Sito della Pro Loco Cori, con informazioni per turisti, storia e altro


== Ծանոթագրություններ ==
Անդրե Վյուրմսեր

Անդրե Վյուրմսեր (ֆր.՝ André Wurmser, ապրիլի 27, 1899(1899-04-27)[…], Փարիզի 3-րդ շրջան, Փարիզ - ապրիլի 6, 1984(1984-04-06)[…], Փարիզի 10-րդ շրջան, Փարիզ), ֆրանսիացի արձակագիր, լրագրող, քննադատ։ Ֆրանսիայի կոմունիստական կուսակցության անդամ (1934):
Ֆրանսիայի օկուպացիայի տարիներին (1940-1944) մասնակցել է ֆրանսիական դիմադրության շարժմանը, հրատարակել է անլեգալ «Le patriote du Sud-Ouest» թերթը։ Ֆրանսիայի ազատագրումից հետո եղել է Ֆրանսիական մամուլի ազգային դաշնության փոխնախագահը։ 1954 թվականից եղել է «Յումանիտե» թերթի խմբագրակազմի անդամ։ Առաջին վեպը հրատարակվել է 1928 թվականին։ 1946-1955 թվականներին հրատարակում է յոթհատորանոց վիպաշարը՝ «Մարդը գալիս է աշխարհ»։ 1960 թվականին Լ. Մամիակի հետ հրատարակում է «ԽՍՀՄ-ը բաց սրտով» ակնարկների գիրքը։ «Յուանիտե»-ում գրած քաղաքական բնույթի հրապարակախոսական հոդվածներով 1961 թվականին կազմում և հրատարակում է «Բայց... խոսում է Ա. Վյուրմսերը» գիրքը։ 1964 թվականին հրատարակում է «Անմարդկային կատակերգություն» գիրքը, որը Օնորե դը Բալզակի մասին է։ Գիրքը ներկայացնում է գրողի ու հասարակության հարաբերության մասին, հետազոտական և սուր հրապարակախոսական շեշտով։


== Ծանաթագրություններ ==
Յուլդաշևո (գյուղ, Իշիմբայսկի շրջան)

Անվան այլ կիրառումների համար տե՛ս՝ ՅուլդաշևոՅուլդաշևո (ռուս.՝ Юлдашево, բաշկիրերեն՝ Юлдаш), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերիուեթեր շրջան (Ջորջիա)

Մերիուեթեր շրջան (անգլ.՝ Meriwether County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.303 կմ² է, բնակչությունը՝ 22.534 մարդ (2010 թ. տվյալներով)։ Շրջկենտրոնն է Գրինվիլ բնակավայրը։ Կազմավորվել է 1827 թ.։
Բրատսկի շրջան

Բրատսկի շրջան (ռուս.՝ Братский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1926 թվականին։ Վարչական կենտրոնը՝ Բրատսկ։


== Աշխարհագրություն ==
Շրջանի տարածքի մակերեսը կազմում է 33660 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 61248 մարդ։ Բնակչության խտությունը կազմում էր 1,82 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դուբինո (կոմունա)

Անվան այլ կիրառումների համար տե՛ս՝ Դուբինո (այլ կիրառումներ)Դուբինո (իտալերեն՝ Dubino), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում է 3159 մարդ, խտությունը կազմում է 243 մարդ/կմ²։ Տարածքը գրավում է 13 կմ²։ Էլեկտրոնային փոստ՝ 23015, հեռախոսային կոդ՝ 0342։


== Ծանոթագրություններ ==
Ագնես Սորել

Ագնես Սորել կամ Ագնեսսա Սորել (ֆր.՝ Agnès Sorel, մոտ 1422[…], Տուրեն, Վալլե - փետրվարի 9, 1450, Le Mesnil-sous-Jumièges), Տիկին դը Բիութե (ֆր.՝ Dame de Beauté՝ Գեղեցկության Տիկին), Ֆրանսիայի Կարլոս VII թագավորի սիրուհին, ծնվել է Տուրենի Ֆրոմանտո գյուղում ազնվականի ընտանիքում, ինչի համար էլ կոչվել է դեմուազել Ֆրոմանտոյից (demoiselle de Fromenteau), 1431 թվականին եղել է Անժուի դքսուհի Իզաբելլա Լոթարինգացու ֆրեյլինան։ Իր գեղեցկությամբ գերել է Կարլոս VII-ին, ում միջոցով էլ մտել է թագուհու շքախմբի մեջ, թագավորից նվեր է ստացել Բիութե-սյուր-Մարնի դղյակը (Beauté-sur-Marne):


== Կենսագրություն ==

Կյանքի պատմությունը բացարձակապես լեգենդար է։ Ոմանք նախատում էին նրան շռայլության համար, իսկ ոմանք նրա մեջ տեսնում էին Ժաննա դ' Արկի իրավահաջորդին։ Հայտնի է Ֆրանցիսկոս I թագավորի քառյակը, որում նրան վերագրվում է Ֆրանսիա անգլիացիներից ազատագրման թերևս հիմնական արժանիքը։ Մեծ ազդեցություն ուներ թագավորի վրա, պայքարում էր նրա անարժան ֆավորիտների դեմ և հոգ էր տանում, որպեսզի բարձր պաշտոններում նշանակվեն արժանի անձինք։ Թագավորից նա ուներ երեք դուստր, որոնք ստացան filles de France տիտղոսը։
Ագնես Սորելին են վերագրվում շատ նորամուծություններ նորաձևության մեջ՝ չթագադրված անձանց կողմից ադամանդներ կրելը, կրծքերի շրջանում չափից դուրս մեծ բացվածքով հագուստը, հատակին քսվող, շատ երկար փեշով զգեստը։ Նրա վարքագիծը և թագավորի հետ կապի բացահայտ ընդունումը հաճախ վրդովմունք էին առաջացնում, սակայն Սորելին շատ բան էր ներվում թագավորի պաշտպանության և կատարյալ գեղեցկության շնորհիվ, որի մասին Հռոմի Պապն ասել. «Նրա դեմքը ամենաչքնաղն է, որ կարելի է տեսնել այս աշխարհում»։
Ունեցել է երեք երեխա։ Չորրորդ հղիության ժամանակ անսպասելի մահացել է։ Սկզբում ենթադրվում էր, որ Ագնեսը մահացել է դիզենտերիայից, սակայն շուտով նրա մահվան մեջ մեղադրեցին Ժակ Քյորին՝ Կարլոս VII-ի խորհրդատուին։ Այդ վարկածը մեծ աջակցություն չստացավ, քանի որ համարվում էր դավադրություն նրան վարկաբեկելու համար։ Այժմ գիտնականները վստահ են, որ Սորելի մահվան պատճառը սնդիկով թունավորումն էր։ Մարդասպանը կարող էր ավելացնել սնդիկը սննդի մեջ, նաև կա հավանականություն, որ սնդիկը դիտավորությամբ չի հայտնվել Ագնես Սորելի օրգանիզմում, քանի որ այն ժամանակ այն հաճախ ավելացվում էր կոսմետիկայի մեջ։


== Երեխաներ ==
Մարիա Մարգարիտա Վալուա (1444-1473 թթ.)
Շառլոտտա Վալուա (1446-1477 թթ.)
Ժաննա Վալուա (1448-1467 թթ.)


== Ծանոթագրություններ ==


== Գրականություն ==
Steenackers, «Agnes S. et Charles VI» (Париж, 1868);
Gr. du Frense de Beaucourt, «Charles VII et Agnes S.» (в «Revue de questions hi storiques», 1866)


== Արտաքին հղումներ ==
Короткая жизнь Агнессы Сорель
«Прекрасная дама» XV века вновь в центре внимания
Обнажая грудь. Агнесса Сорель Superстиль 19 փետրվարի 2008
Մալոֆյոդորովկա (գյուղ, Կազանկայի շրջան)

Մալոֆյոդորովկա (ուկրաիներեն՝ Малофедорівка), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Մալոֆյոդորովկա գյուղում բնակվում էր 23 մարդ։ Բնակավայրը զբաղեցնում է 0,356 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երախտագիտության բերքի փառատոն (Միացյալ Թագավորություն)

Երախտագիտոության  բերքի փառատոնը Միացյալ Թագավորությունում հողի վրա աճեցված բերքի և սննդի տոն է։ Այն տարվա ընթացքում հաջող բերքի համար շնորհակալություն հայտնելու առիթ է, երբ մոտենում է ձմեռը։ Փառատոնը նաև շնորհակալություն է հայտնում մարդկանց կյանքում բոլոր լավ և դրական բաների համար, ինչպիսիք են ընտանիքը և ընկերությունները։ 
Բերքի տոները ըստ ավանդույթի անց են կացվում ոչ միայն եկեղեցիներում, այլ նաև դպրոցներում և երբեմն գինետներում։ Որոշ կալվածքներ և ագարակներ նախկինում բերքի տոնը անցկացնում էին գոմում։ Որոշ քաղաքներում և գյուղերում բերքահավաքի տոներն այնպես են կազմակերպվում, որ տարբեր եկեղեցիներում այն ​​նույն օրը չունենա։ Մարդիկ իրենց այգուց, համայնքային պարտեզից կամ ագարակից  են բերում բերք, նույնիսկ պահածոյացված և փաթեթավորված սնունդ։


== Ժամանակը ==
Եկեղեցիների մեծամասնությունը, հատկապես գյուղական վայրերում, Բերքի տոնը անց է կացնում տատանվող ժամանակներում՝ ըստ տեղական ավանդույթների։ Շատ եկեղեցական դպրոցներ նշում են կես շաբաթ։ Բերքահավաքի փառատոները Միացյալ Թագավորությունում տեղի են ունենում բերքահավաքի ավարտից հետո տարբեր օրերին, սովորաբար սեպտեմբերին կամ հոկտեմբերին, կախված նրանից, թե ինչ մշակաբույսեր են աճեցվում և երբ են դրանք հավաքվում տեղում։ Ի տարբերություն ԱՄՆ-ի Երախտագիտության օրվա, այդ օրը պաշտոնական տոն չի հայտարարվել։ Չնայած Բերքի օրը ինքնին կիրակի է նշվում, շատ շքերթներ, փառատոներ և ծառայություններ տեղի են ունենում մոտ օրերին։


== Տես նաև ==
Բերքի տոն
Գոհաբանության օր


== Ծանոթագրություններ ==
Միսկին-Բուրջի

Միսկին-Բուրջի (1810 թվական, Նախիջևան-1847 թվական, գ․ Ասկերան (այժմ՝ ԼՂԻՄ Ասկերանի շրջանում)), հայ աշուղ։ Ապրել ու գործել է հիմնականում Գանձակում և շրջակայքում։ Հորինել է հայերեն և թուրքերեն երգեր։ Շրջելով գյուղերում՝ նաև տիկնիկներ է խաղացրել։ 1832 թվականից կազմել է «Դավթար»։ Միսկին-Բուրջիի առանձին երգերի խոսքերը տպագրվել են մամուլում և ժողովածուներում։ Պահպանվել են նրանցից մի քանիսի մեղեդիները, որ կատարվում են և հրատարակված են Արամ Քոչարյանի կազմած «Հայ գուսանական երգեր» (1976 թվական) ժողովածուում։
Մահացել է Արցախի Ասկերան գյուղում, թաղված է Ասկերանի բերդի տակ։


== Ծանոթագրություններ ==
(6458) Նոուդա

(6458) Նոուդա (անգլ.՝ Nouda), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 2-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,552808 ա. մ., առավելագույնը մոտենում է 2,1762 ա. մ. հեռավորության վրա և հեռանում 2,9294 ա. մ.։ Արեգակի շուրջ մեկ ամբողջական պտույտ է կատարում 1489,79 երկրային օրվա ընթացքում, իր ուղեծրով շարժվելով միջինում 0,241645 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6458) Նոուդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սովորական ծառագորտ

Սովորական ծառագորտ, Շելկովնիկովի ծառագորտ կամ սովորական կռռան (լատ.՝ Hyla arborea), անպոչ երկկենցաղների կարգի ծառագորտերի կամ կռռանների ընտանիքին պատկանող կենդանատեսակ։
Դասակարգված է որպես քիչ մտահոգող տեսակ։ Տարածված է միայն Եվրոպայում, Հյուսիսային Աֆրիկայում և Կովկասում՝ այդ թվում Հայաստանում և Լեռնային Ղարաբաղում։
Ձմեռնում է թափված տերևների, մամուռների տակ, փչակներում, գետնաբներում, ջրամբարների հատակի տիղմի մեջ։


== Տարածվածություն ==
Տարածված է Եվրոպայում, Հյուսիսային Աֆրիկայում և Կովկասում։ Տարածված է գրեթե ամբողջ Եվրոպայում՝ Պորտուգալիայից՝ Պիրենեյան թերակղզուց, մինչև Բալկանյան թերակղզի, Հունաստանից մինչև Ուկրաինայի հյուսիս և Ղրիմ։
Հանդիպում է նաև Թուրքիայում և Իրանում։ Համարվում է նաև Անդրկովկասի կենդանատեսակ։ Տարածված է Վրաստանի, Լեռնային Ղարաբաղի, Ադրբեջանի և Հայաստանի տարածքներում։
Հայաստանում տարածված է ամենուր՝ բարձր լեռնային վայրերից մինչև խոր ցածրավայրեր՝ մինչև ծովի մակարդակից 1500 մետր բարձրության վրա։
Ծառագորտը լինում է ծառերի, թփերի, բարձր խոտերի վրա։ Երեկոյան կամ գիշերը իջնում է ջուրը, լրացնում ցերեկվա ընթացքում ծախսած խոնավությունը և ապա սնվում միջատների թրթուրներով։


== Նկարագրություն ==
Երկարությունը 3,5-ից 4,5 սմ է։ Գույնը հիմնականում վերևից կանաչ է, ներքևից՝ դեղնասպիտակ, սակայն հանդիպում են սպիտակ (ալբինոս), կաթնագույն, դեղնա-նարնջագույն, սև և այլ գույներ ունեցող առանձնյակներ։
Հավանական է՝ գույնի այդ խայտաբղետությունը պայմանավորված է ջերմաստիճանի և խոնավության փոփոխությամբ։


== Բազմացում ==
Բաժանասեռ կենդանիներ են։ Բեղմնավորումն արտաքին է, կատարվում է ջրում, իսկ զարգացումը՝ կերպարանափոխությամբ։
Սեռահասուն է դառնում կյանքի 3-4-րդ տարում։ Այս տեսակը արհեստական պայմաններում կարող է ապրել մինչև 22 տարի։ Բազմանում է փչակների, ճյուղերի արանքնում կուտակված փոքր քանակի ջրերի մեջ։
Դնում է 800-1000 գորտնկիթ։ Արուները գլխի երկու կոկորդի տակ ունեն ռեզոնատորներ։ Բեղմնավորումից 8-10 օր հետո գորտի զիգոտից զարգանում է թրթուրը՝ շերեփուկը։


== Տե՛ս նաև ==
Ծառագորտեր
Թիաոտ թռչող գորտ


== Պատկերասրահ ==

		
		
		


== Ծանոթագրություններ ==
Աֆրիկյան ֆուտբոլային կոնֆեդերացիա

Աֆրիկյան ֆուտբոլային կոնֆեդերացիա (ֆր.՝ Confédération Africaine de Football; անգլ.՝ Confederation of African Football (CAF)), Աֆրիկա մայրցամաքի ֆուտբոլը ղեկավարող կազմակերպություն։ Նա հանդիսանում է 56 մասնակից պետությունների համար մրցաշարերի կազմակերպիչ, ինչպիսիք են Աֆրիկայի ազգերի գավաթը, Կոնֆեդերացիայի գավաթը, Աֆրիկյան ֆուտբոլային կոնֆեդերացիայի Չեմպիոններիլիգան։ Այն Կազմակերպում է Ֆուտբոլի աշխարհի առաջնության ընտրական մրցումների անցկացումը։ Նաև ՈՒԵՖԱ-յի հետ համատեղ կազմակերպում է Meridian Cup-ի երիտասարդական մրցաշարը։ Հիմնադրվել է 1957 թվականին, առաջին անգամ երաշխավորված աշխարհի առաջնության քվոտան ստացել է 1970 թվականին
Գլխամասային գրասենյակը գտնվում է Եգիպտական քաղաքում։


== Ֆեդերացիաների վարկանիշ ==
ՉԼ — Չեմպիոնների լիգա, ԿԳ — Կոնֆեդերացիայի գավաթ.


=== Վարկանիշները ըստ տարիների ===


== Աշխարհի գավաթի եզրափակիչ փուին մասնակցած երկրներ ==
1934 —  Եգիպտոս
1938 — 1966
1970 —  Մարոկկո
1974 —  Զաիր
1978 —  Թունիս
1982 —  Ալժիր,  Կամերուն
1986 —  Ալժիր,  Մարոկկո
1990 —  Եգիպտոս,  Կամերուն
1994 —  Կամերուն,  Մարոկկո,  Նիգերիա
1998 —  Կամերուն,  Մարոկկո,  Նիգերիա,  Թունիս,  Հարավաֆրիկյան Հանրապետություն
2002 —  Կամերուն,  Նիգերիա,  Սենեգալ,  Թունիս,  Հարավաֆրիկյան Հանրապետություն
2006 —  Անգոլա,  Գանա,  Կոտ դ'Իվուար,  Տոգո,  Թունիս
2010 —  Հարավաֆրիկյան Հանրապետություն,  Գանա,  Կամերուն,  Նիգերիա,  Կոտ դ'Իվուար,  Ալժիր
2014 —  Նիգերիա,  Կոտ դ'Իվուար,  Կամերուն,  Գանա,  Ալժիր
2018 —  Նիգերիա,  Եգիպտոս,  Մարոկկո,  Թունիս,  Սենեգալ


== Ծանոթագրություններ ==
Յարլուկովո (գյուղ, Դոբրինսկի շրջան)

Անվան այլ կիրառումների համար տե՛ս՝ ՅարլուկովոՅարլուկովո (ռուս.՝ Ярлуково), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլոնիայի հռչակագիր

Անվան այլ կիրառումների համար տե՛ս՝ Բոլոնիայի հռչակագիր (այլ կիրառումներ)Բոլոնիայի հռչակագիրը Բոլոնիայի գործընթացի հիմնական ուղենշային փաստաթուղթն է, որը ստորագրվեց 1999 թվականի հունիսի 19-ին Իտալիայի Բոլոնիա քաղաքում եվրոպական 29 երկրների կրթության նախարարների կողմից։


== Պատմություն ==
Մինչ 1998 թվականը ԱՄՆ-ն իր կրթական մոդելը հաջողությամբ արտահանում էր տարբեր երկրներ, այդ թվում՝ Հարավային Ամերիկայի, Աֆրիկայի, Ասիայի երկրներ։ Գործընթացն այնուհետև հաջողությամբ սկսվեց իրականացվել նաև Արևելյան Եվրոպայում, ինչն առաջացրեց Արևմտյան Եվրոպայի երկրների անհանգստությունը։
1998 թվականին եվրոպական մի շարք երկրների պատվիրակություններ հավաքվեցին Սորբոնում՝ նշելու Սորբոնի համալսարանի 800-ամյակը։ Հենց այստեղ էլ որոշվեց ստեղծել եվրոպական միասնական կրթական դաշտ՝ ի հակադրում ամերիկյան կրթական մոդելի։
1999 թվականի հունիսի 19-ին Իտալիայի Բոլոնիա քաղաքում եվրոպական 29 երկրների ներկայացուցիչներ կնքեցին Բոլոնյան հռչակագիրը։


== Դրույթներ ==
Բոլոնիայի հռչակագրի հիմնական դրույթներն էին՝

դյուրընթեռնելի և համադրելի աստիճանների համակարգի ընդունում,
հիմնականում երեք աստիճանների վրա հիմնված համակարգի ընդունում,
կրեդիտների համակարգի հիմնում,
աջակցություն ուսանողների և գիտամանկավարժական ու վարչական կազմի շարժունությանը,
աջակցություն որակի ապահովման ասպարեզում եվրոպական համագործակցությանը,
բարձրագույն կրթության եվրոպական չափայնության խթանում։Հետագայում՝ 2001 թվականին, արդեն Բոլոնիայի հռչակագրի նշված 6 կետերին Պրահայի կոմյունիկեով ներմուծվեցին ևս 3-ը.

հարատև կրթության կարևորում,
բուհերի և ուսանողների ներգրավում,
Եվրոպական բարձրագույն կրթության տարածքի գրավչության խթանում։Իսկ արդեն 2003 թվականին Բեռլինի կոմյունիկեով լրացվեց ևս մեկ կետ՝ այսպիսով Բոլոնյան հռչակագիրն ու գործընթացը դնելով 10 հիմնարար սկզբունքների վրա.

դոկտորական ծրագիրը և սիներգիան Եվրոպական բարձրագույն կրթության տարածքի ու Եվրոպական հետազոտական տարածքի միջև։


== Հռչակագիրը ստորագրած պետություններ ==
Հռչակագիրը ստորագրած պետություններն են՝


== Բոլոնյան գործընթաց և Եվրոպական բարձրագույն կրթության տարածք (ԵԿԲՏ) ==
Բոլոնիայի հռչակագիրն ամրագրում էր բոլոր այն պահանջները, որոնք անհրաժեշտ էին մինչև 2010 թվականը Եվրոպական բարձրագույն կրթության տարածք (ԵԿԲՏ) ստեղծելու համար։ Հիմնադիր Բոլոնյան հռչակագիրն ապահովում էր ուսանողների և դասախոսների ազատ շարժունություն և հավասարապես մատչելի կրթություն։ Գործընթացն այսօր ներառում է 49 ստորագրյալ երկիր։


== Հայաստանի անդամակցում ==
2005 թվականի մայիսի 19-ին, ստորագրելով Բերգենի կոմյունիկեն, Հայաստանի Հանրապետությունը միացավ Բոլոնիայի հռչակագրին, որով Հայաստանը ստանձնեց որոշակի պարտավորություն, այսինքն՝ պետք է մինչև 2010 թվականն ավարտել Բոլոնիայի գործընթացի հիմնական սկզբունքների իրականացումը և մաս դառնալ կազմակերպվող Եվրոպական բարձրագույն կրթության տարածքի։


== Ծանոթագրություններ ==


== Արտաքին հղումներ ==
The official Bologna Process website
Բոլոնիայի գործընթացը Հայաստանում
Սավկինա Գորկա (գյուղ, Պուշկինոգորսկի շրջան)

Սավկինա Գորկա (ռուս.՝ Савкина Горка), գյուղ Ռուսաստանի Պսկովի մարզի Պուշկինոգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաղաքային զբոսայգի

Քաղաքային զբոսայգի (քաղաքային մունիցիպալ այգի Հյուսիսային Ամերիկայում), քաղաքում գտնվող այգի կամ սակավ դեպքերում՝ վարչական սուբյեկտ, որը ստեղծված է քաղաքացիների կամ զբոսաշրջիկների հանգստի և կանաչապատ տարածության համար։ Եվրոպայում քաղաքային զբոսայգիների պատմությունը սկսվում է 16–րդ դարի կեսերից։
Ժամանակակից քաղաքային զբոսայգիներում սովորաբար կան խաղահրապարակներ, զբոսայգիներ, հեծանվային արահետներ, տարբեր մարզական խաղերի համար հրապարակներ, հանրային զուգարաններ և նավակների կառանման տեղ։ Նման այգիներում խոտը միշտ կարճ է, ինչը խոչընդոտում է միջատների, վնասատուների բազմացումը և օգտագործվում մարզական միջոցառումներ կամ զբոսախնջույքներ կազմակերպելու համար։ ԱՄՆ–ում գոյություն ունի 10-Minute Walk-ը, որի ամբողջական անունը «10-Minute Walk to a Park» է։ Այն թարգմանաբար նշանակում է «քայլել դեպի այգի 10 րոպեում»։ Էկոլոգիական շարժման էությունն այն է, որ յուրաքանչյուր բնակիչ կարողանա այգի կամ կանաչ գոտի հասնել ոչ ավել, քան 10 րոպեում։ Միացյալ Նահանգների առաջին քաղաքը, որտեղ յուրաքանչյուր բնակիչ 10 րոպեում կարող է քայլել մինչև զբոսայգի, դարձել է Սան Ֆրանցիսկոն։


== Տես նաև ==
Մշակույթի զբոսայգի
Զվարճանքի զբոսայգի


== Արտաքին հղումներ ==
Essay on diversification in public open space planning and design
«The Park Keeper» — English Heritage
«Parks in Urban America» — Oxford University Press


== Ծանոթագրություններ ==
Մատչ Ստրանա

Մատչ Ստրանա (ռուս.՝ Матч! Страна) (նախկինում հայտնի էր 2009-2016 թթ․-ին՝ որպես ՆՏՎ Պլյուս Սպորտ պլյուս (ռուս.՝ НТВ Плюс Спорт плюс)), ռուսական արբանյակային հեռուստաալիք, հիմնվել է ՆՏՎ Պլյուս մեդիաընկերության կողմից 2009 թ. սեպտեմբերի 1-ին։ 2012 թ. դեկտեմբերի 14-ին հեռուստաալիքը մտավ Ռուսաստանի թվային հեռուստատեսությունների մեջ։
Ալիքի հիմնական նպատակն է ՆՏՎ Պլյուս-ի մարզական վճարովի փաթեթների գովազդումը։ 2010 թ. նոյեմբեր ամսվա տվյալներով հեռուստաալիքը ՌԴ-ում հասանելի է եղել մոտ 8 միլիոն տնային տնտեսություններում։
2016 թվականին ալիքը ձեռք է բերվել «Գազպրոմ Մեդիա» ընկերության կողմից և վերանվանվել է «Մատչ Նաշ Սպորտ» (ռուս.՝ Матч! Наш спорт), իսկ 2019 թվականին կրկին վերանվանվել է «Մատչ Ստրանա»։


== Արտաքին հղումներ ==
Պաշտոնական կայք


== Ծանոթագրություններ ==
Գևորգ Տեր-Դավթյան

Գևորգ Զաքարի Տեր-Դավթյան (օգոստոսի 25, 1850(1850-08-25), Թիֆլիս, Կովկասի փոխարքայություն, Ռուսական կայսրություն - նոյեմբերի 13, 1934(1934-11-13), Թիֆլիս, ԱԽՖՍՀ, ԽՍՀՄ), հայ սովետական դերասան։ ՀԽՍՀ ժողովրդական արտիստ (1925)։ Ռեալիստական ուղղության հայ խոշորագույն կատակերգակ դերասաններից։


== Կենսագրություն ==
Սովորել է Ներսիսյան դպրոցում։ Բեմական գործունեությունն սկսել է 1872 թվականից՝ Թիֆլիսում։ Հենց առաջին դերով (Սարուխան, Հովհաննես Գուրգենբեկյանի «Հազար թումնանոց կաբա») աչքի է ընկել իբրև կատակերգակ դերասան։ Տեր-Դավթյանը իր սուր դիտողականությամբ և ներքին զգացողությամբ, բնատուր տաղանդով կարողացել է ստեղծել հետաքրքիր ու անմոռաց կերպարներ, որոնց մասին հոդվածներով բազմիցս հանդես են եկել Գաբրիել Սունդուկյանը, Գևորգ Չմշկյանը, Սեդրակ Մանդինյանը, Շիրվանզադեն, Հովհաննես Թումանյանը և ուրիշներ։ 1880-ական թվականներից Տեր-Դավթյանը իր ղեկավարած տարբեր խմբերով և առանձին հրավերներով հանդես է եկել Բաքվում, Գանձակում, Բաթումում, Երևանում և այլուր։ Նրա խաղացանկը հարուստ էր հայ, ռուս, եվրոպական դրամատուրգիայի կերպարների լավագույն անձնավորումներով՝ Փարսիդ, Գիժ Մոզի, Իսայի, Սարգիս (Սունդուկյանի «Քանդած օջախ», «Խաթաբալա», «Էլի մեկ զոհ»), Թաթոս (Նար-Դոսի «Սպանված աղավնի»), Դոբչինսկի (Գոգոլի «Ռեիզոր»), Մոլչալին (Գրիբոյեդովի «Խելքից պատուհաս»), Շպրիխ (Լերմոնտովի «Դիմակահանդես»), Շմագա (Ալեքսանդր Օստրովսկու «Անմեղ մեղավորներ»), Ծաղրածու, Գերեզմանափոր (Շեքսպիրի «Լիր արքա», «Համլետ»), Օրգոն, Սկապեն (Մոլիերի «Տարտյուֆ», «Սկապենի արարքները») են։ Տեր-Դավթյանի դերասանական ստեղծագործության գլուխգործոցը գեղարվեստական բարձր մակարդակով կերտած Գիքոյի դերն էր (Սունդուկյանի «Պեպո»), որը միշտ եղել է նրա խաղացանկում (1876–1930)։ Գիքոյի դերակատարումը շատ բարձր է գնահատել իտալական նշանավոր դերասան Է. Ռոսսին, 1890 թվականին՝ Թիֆլիսում նրա պատվին տրված «Պեպո» ներկայացման ժամանակ։ Նույն դերակատարումով նա հրավիրվել է մասնակցելու Երևանի Առաջին պետական թատրոնի (այժմ՝ Սունդուկյանի անվան) բացմանը։
Գևորգ Տեր-Դավթյանի բեմական գործունեության 25-ամյակին է նվիրված Հովհաննես Թումանյանի «Հայի զարմանքը» բանաստեղծությունը։


== Ծանոթագրություններ ==
1756

1756 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1756 թվականն է, 
XVIII դարի 56-րդ տարին։


== Դեպքեր ==


== Ծնունդներ ==
Հունվարի 27 - Վոլֆգանգ Ամադեուս Մոցարտ, ավստրիացի կոմպոզիտոր


== Մահեր ==